ນັກຮຽນ​ອາຍຸ 16 ປີ ​ທີ່ຖືອາວຸດ​ປືນ ​​ໄດ້ຍິງ​ເຂົ້າໃສ່​​ຫ້ອງ​ຮຽນ ທີ່​ລັດ California
ນາຍ​ຄູແລະ​ຜູ້​ປົກຄອງ​ໂຮງຮຽນມັດທະຍົມ ທີ່​ເມືອງ TAFT ​ພາກັນຊັກ​ຊວນ​ໃຫ້ມື​ປືນຍອມວາງ​ອາວຸດ​ຂອງ​ລາວ​.
ນັກຮຽນອາຍຸ 16 ປີ ທີ່ຖືອາວຸດປືນ ໄດ້ຍິງເຂົ້າໃສ່ຫ້ອງຮຽນ ທີ່ລັດ California ໃນວັນພະຫັດວານນີ້ເຮັດໃຫ້ເພື່ອນຮ່ວມຫ້ອງຂອງ ລາວຄົນນຶ່ງ ໄດ້ຮັບບາດເຈັບສາຫັດ ແລະເຮັດໃຫ້ເປັນການຮີບ ດ່ວນເພີ້ມ ຂຶ້ນໃນການອະພິປາຍໃນທົ່ວປະເທດກ່ຽວກັບຄວາມ ຮຸນແຮງຂອງອາ ວຸດປືນ ເຈົ້າໜ້າທີ່ຕໍາຫລວດກ່າວວ່າ ນາຍຄູແລະຜູ້ປົກຄອງໂຮງຮຽນ ມັດທະຍົມ ທີ່ເມືອງ Taft ປະມານ 200 ກິໂລແມັດ ຫ່າງຈາກ ນະຄອນ Los Angeles ໄປທາງເໜືອ ພາກັນເກ້ຍກ່ອມໃຫ້ ມືປືນຍອມວາງອາວຸດຂອງລາວລົງ ແລະອະນຸຍາດໃຫ້ບັນດາ ນັກຮຽນ ໜີອອກຈາກຫ້ອງຮຽນໄປ ການຍິງກັນດັ່ງກ່າວເກີດຂື້ນບໍ່ຮອດນຶ່ງເດືອນ ຫລັງຈາກເດັກນ້ອຍ 20 ຄົນ ແລະຜູ້ໃຫຍ່ 6 ຄົນໄດ້ຖືກສັງຫານ ຢູ່ທີ່ໂຮງຮຽນປະຖົມ ໃນລັດ Connecticut ຊຶ່ງເປັນການສັງຫານໝູ່ ທີ່ພາໃຫ້ມີການອະພິປາຍກັນຢ່າງຂຸ້ນຂ້ຽວ ກ່ຽວກັບການຄວບຄຸມອາວຸດປືນ ຮອງປະທານາທິບໍດີ Joe Biden ຜູ້ນໍາພາຄະນະກໍາມະການລຸດຜ່ອນ ຄວາມຮຸນແຮງ ໄດ້ພາກັນປະຊຸມກັນຢ່າງເຄັ່ງຂືມ ໃນວັນພະຫັດວານນີ້ ກັບບັນດາຜູ້ຕາງໜ້າສະມາຄົມປືນຍາວແຫ່ງຊາດ ຊຶ່ງເປັນອົງການວິ່ງ ເຕັ້ນກ່ຽວກັບອາວຸດປືນທີ່ມີອິດທິພົນຂອງສະຫະລັດນັ້ນ ລຸນຫຼັງການສົນທະນາຫາລືກັນແລ້ວ ສະມາຄົມປືນຍາວແຫ່ງຊາດ ໄດ້ອອກຖະແຫລງ ການ ດ້ວຍຄວາມເວົ້າທີ່ແຂງແຮງວ່າ ທ່ານ Biden ມີ ຄວາມສົນໃຈ ໃນການຈຳກັດສິດ ທິຂອງການຖືປືນ ຫຼາຍກວ່າການປົກປ້ອງພວກເດັກນ້ອຍໂຮງຮຽນ ທໍານຽບຂາວບໍ່ໄດ້ໃຫ້ຄວາມເຫັນໃດໆຕໍ່ ຖະແຫຼງການດັ່ງກ່າວ ໃນຕອນເຊົ້າຂອງວັນພະຫັດວານນີ້ ທ່ານ Biden ກ່າວວ່າ ທ່ານຈະນໍາສົ່ງຂໍ້ສະເໜີກ່ຽວກັບນະໂຍບາຍຂອງທ່ານ ໃຫ້ແກ່ປະທານາທິບໍດີ ໃນວັນອັງຄານຈະມານີ້ ແລະມີທ່າທາງວ່າ ມັນຈະຮວມທັງການກວດປະຫວັດເບື້ອງຫລັງ ຂອງຜູ້ຊື້ປືນທັງຫລາຍ ແລະຈໍາກັດ ກ່ຽວກັບການຊື້ກ່ອງບັນຈຸລູກກະສູນອາວຸດແຮງສູງ